Ek is 'n ma van 'n ACC (Agnesis of the Corpus Callosum) seuntjie van 3 jaar oud, wat gediagnoseer is op die ouderdom van 17 maande. Hy is 'n liefdevolle en baie maklike kind. Hy kan loop maar kan nog nie praat, babbel net. Sy ontwikkeling is baie agter van die kinders van sy ouderdom. Ons het op 'n plattelandse dorpie gewoon wat nie spesiale kinders kan akkomodeer en ook nie die kennis het om hulle te stimuleer nie. Ons het verhuis na Klerksdorp en ek het 'n plekkie begin soek vir hom. Ek het van Mothers & Miracle's gehoor en gaan uitvind of hulle wel spesiale kinders akkomodeer, en is met ope arms verwelkom deur Igna Taljaard. Ons het sommer dadelik tuis gevoel. Ek en my seuntjie het toe met die klassies begin, alhoewel hy nie alles kan doen wat die normale kinders kan doen, het ons nog steeds probeer. Hy geniet dit vreeslik en dit maak my so bly om hom so gelukkig te sien. Die klassies het ons nader aanmekaar gebring en ek is so trots op hom as hy sy takies probeer bemeester. Sy ontwikkeling het vinnig verbeter: sy gedrag, interaksie met ander kinders, emosies, bewustheid, hy is meer aktief, het meer begin babbel en selfs al woordjies begin se. Ek kan sien my seuntjie word gestimuleer en hoef nie meer so skuldig te voel nie. Die tydjie wat ek en my seuntjie alleen saam spandeer is vir my so kosbaar en dit bou net 'n sterker band tussen ons. Mothers & Miracle's is regtig wat die naam se, ons kinders is 'n wonderwerk en ons moet soveel tyd as moontlik saam met ons kinders spandeer. Baie dankie aan Mothers & Miracles.